**T O I M E K S I A N T O S O P I M U S**

* **provisio (neutraali)**

Sopimuspohja tehty neutraalista näkökulmas­ta tilanteeseen, jossa yritys antaa konsultille toimeksiannon myydä yrityksen patenttisalkku/IPR kolmannelle osapuolelle. Konsultti saa tässä prosenttiosuuspalkkion vain toteutuneesta myynnistä. Tässä konsultti saa yksinoikeuden myyntiin, mutta vain rajatuksi verraten lyhyeksi ajaksi.

Sopimuspohjan kaikki kohdat tulee tarkistaa ja muuttaa vastaamaan käytännön tilannetta; on myös huomioitava, että yhden sopimuskoh­dan muuttaminen yleensä vaikuttaa myös sopimuksen muihin lausek­keisiin ja lisämuutokset ovat tällöin tarpeen.

**HUOM.! Tämä sopimuspohja ei sovellu käytettäväksi käytännön tilan­teisiin ilman sopimusjuridisen asiantunti­jan tarkistusta ja kor­jauksia.**

# 

# *Draft 0.1– \_\_.\_\_.20\_\_*

**T O I M E K S I A N T O S O P I M U S – provisio (neutraali)**

Tämä toimeksiantosopimus (jäljempänä "Sopimus") on tehty allekir­joittaneiden **YRITYS Oy:n** (jäljempänä "Yritys") ja **KONSULTTIBYRÅ Oy:n** (jäl­jempänä "Konsultti ") välil­lä (Yritystä ja Konsulttia kutsutaan jäljempänä "Sopijapuoliksi").

**1. Toimeksiannon sisältö**

Yritys valtuuttaa Konsultin yksinoikeudella myymään kolmannelle osapuolelle kaikki Yrityksen omistamat patentit, patenttihakemukset ja muut IPR-oikeudet.

Konsultti hoitaa myyntityön, neuvottelut ja myyntidokumentaation laatimisen. Konsultin neuvottelema kauppahinta myynnistä maksetaan Yrityksen pankkitilille ja konsultti saa prosenttiosuuden saadusta kauppahinnasta kuten alla kohdassa 3. on määritelty.

**2. Aikataulu**

Konsultin myyntityö käynnistetään toukokuussa 20\_\_ ja pyritään saattamaan päätökseen mahdollisimman nopeasti.

**3. Maksut**

3.1 Yritys maksaa Konsultille kertaluonteisen ei-palautettavan kulukorvauksen yhteensä **1.000,- euroa + alv 24 %** tämän Sopimuksen allekirjoituksen yhteydessä. Muita kulukorvauksia Konsultille ei makseta, vaikka neuvottelukulujen määrä ylittäisi tämän sopimuskohdan mukaan maksetun summan.

3.2 Yritys maksaa Konsultille kaikesta Konsultin toimeksiannon perusteella Yrityksen saamasta rahasta **20 prosenttia**. Konsultin osuus kauppahinnasta maksetaan 7 päivän kuluessa Konsultin pankkitilille.

*Malliesimerkki: Patenteista maksetaan 30.000 euroa Yritykselle 1.7.20\_\_. Konsultti laskuttaa Yritystä 6.000 euroa + alv 24 %. laskun eräpäivän ollessa 8.7.20\_\_.*

3.3 Mikäli kauppahintaa maksetaan Yritykselle erissä tai muutoin useampana suorituksena, menetellään Konsultin kaikkien maksujen osalta kuten yllä kohdassa 3.2.

**4. Voimassaolo**

Tämä Sopimus tulee voimaan heti kun molemmat Sopijapuolet ovat sen allekirjoitta­neet ja on voimassa elokuun 20\_\_ loppuun saakka.

Sopimuksen voimassaolon lakkaami­sesta huolimatta mahdolliset maksamattomat kauppahintaerät Konsultin laatimista myyntisopimuksista maksetaan Konsultille tämän Sopimuksen kohdan 3.2 mukaisesti.

**5. Erimielisyyksien ratkaisu**

Tästä Sopimuksesta aiheutuvat erimielisyydet, joita ei pystytä ratkaisemaan neuvot­teluteitse ratkaistaan Helsingin käräjäoikeudessa.

## 6. Muut sopimusehdot

Yritys valtuuttaa erillisellä valtakirjalla Konsultin johtajan Matti Meikäläisen edustamaan Yritystä kaikissa toimeksiantoon liittyvissä asioissa.

Tämä Sopimus on tehty kahtena (2) samasanaisena kappalee­na, yksi kummal­lekin Sopijapuo­lelle.

**Helsingissä 20. päivänä toukokuuta 20\_\_**

**YRITYS Oy KONSULTTIBYRÅ Oy**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_**

**Teppo Tulppu, toimitusjohtaja Matti Meikäläinen, toimitusjohtaja**